Diari Oficial de la Generalitat Valenciana


Sumari del DOGV 9535, del 16-02-2023 (2023/1332)

RESOLUCIÓ de 6 de febrer de 2023, de la directora general de Modernització i Relacions amb l'Administració de Justícia, per la qual es resol inscriure la modificació dels estatuts del Col·legi Oficial de Graduats Socials de València, en el Registre de col·legis professionals i de consells valencians de col·legis professionals
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1332


Data del document
:   06-02-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 6 de febrer de 2023, de la directora general de Modernització i Relacions amb l'Administració de Justícia, per la qual es resol inscriure la modificació dels estatuts del Col·legi Oficial de Graduats Socials de València, en el Registre de col·legis professionals i de consells valencians de col·legis professionals [2023/1332]  
  
Vist l'expedient de sol·licitud de modificació estatutària instruït a instàncies del Col·legi Oficial de Graduats Socials de València, inscrit amb el número 78 de la secció primera del Registre de col·legis professionals i de consells valencians de col·legis professionals, en el qual se sol·licita la inscripció de la modificació dels vigents estatuts que consisteix en l'addicció d'una disposició transitòria única, i atesos els següents  
  
  
Fets  
Primer. En data 11 d'octubre de 2022 el Col·legi va presentar la sol·licitud d'inscripció de la modificació parcial dels estatuts de la corporació professional en el Registre de col·legis professionals i de consells valencians de col·legis professionals, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon. Els vigents estatuts del Col·legi van ser inscrits en el Registre de col·legis professionals i de consells valencians de col·legis professionals el 2 de juliol de 2021, segons resolució de 8 de juny de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública (DOGV 9110, 18.06.2021).  
  
Tercer. En data 14 de desembre de 2022 el Col·legi va aportar documentació.  
  
Quart. En data 1 de febrer de 2023 es remet una còpia de la modificació parcial dels estatuts al Consell Valencià de Col·legis Oficials de Graduats Socials de la Comunitat Valenciana.  
  
Cinqué. La modificació parcial dels estatuts del Col·legi va ser aprovada per unanimitat per la Junta General, en sessió celebrada el 5 d'octubre de 2022, segons consta en el certificat emés el 10 d'octubre de 2022 per la secretària general del Col·legi amb el vistiplau del degà.  
  
  
Sisé. La modificació estatutària la inscripció de la qual se sol·licita introdueix una disposició transitòria única en els vigents estatuts. La disposició transitòria única queda redactada en els termes següents:  
«Disposició transitòria única  
El mandat dels vocals elegits en les eleccions celebrades en el primer semestre de l'any 2019 per quatre anys es prorroga durant un any més, fins a les eleccions de renovació de la Junta de Govern en el primer semestre de 2024, per a donar compliment total al que es preveu en l'article 37 d'aquests estatuts, de renovació de la Junta de Govern a meitat del període de sis anys.»  
  
Fonaments de dret  
Primer. Revisada la sol·licitud de la modificació dels Estatuts del Col·legi Oficial de Graduats Socials de València, aquests contenen les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon. La modificació estatutària ha sigut aprovada amb els requisits i formalitats previstos en l'esmentat article i en els mateixos estatuts del Col·legi.  
  
Tercer. Aquesta direcció general és competent per a tramitar i resoldre el present expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que es preveu per la disposició final del Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de consells i col·legis professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i en l'article 9.2.f del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública.  
Per tot l'anterior, vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana; així com els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i altres disposicions complementàries de pertinent aplicació, resolc:  
  
Primer  
Inscriure la modificació dels estatuts del Col·legi Oficial de Graduats Socials de València, que consisteix en la incorporació d'una disposició transitòria única al text vigent, en el Registre de Col·legis Professionals i de Consells Valencians de Col·legis Professionals.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé, un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 6 de febrer de 2023.- La directora general de Modernització i Relacions amb l'Administració de Justícia: Àngels Bixquert Sanz.